

DEN NORSKE KIRKE

EIDSBERG MENIGHETSRÅD

**MØTEBOK EIDSBERG MENIGHETSRÅD**

Tid: Tirsdag 13. mai kl. 18.30

Sted: Mysen Menighetshus Betania

**Til stede:**
Kari Undeland, Lise Undrum, Helga Frøyset, Tore Mysen, Åshild Moen Arnesen, Jul-Sverre Haugerud, Bjørn Solberg, Ingjerd Resen-Fellie, Torkild Enstad Hausken

Forfall: Rasmus Glomsrud, Synnøve Lundeby, Espen Volden, Guri Riksaasen

**Sakliste**

 **Sak 25/25: Godkjenning av innkalling og sakliste, samt møtebok fra forrige møte.**

 Vedtak: Innkalling, sakliste og møtebok godkjennes.

**Sak 26/25: Orienteringssaker**
 a) Fra sognepresten – Sokneprest Guri Riksaasen er sykemeldt ut mai.
 b) Fra daglig leder: Vi er nå i gang med konfirmasjonsgudstjenestene. Som vanlig er det mye å gjøre på gravplassene når vi er i mai. Menighetspedagog Ingamay og diakon Solveig leder årets 17. mai-komité i Mysen. Vi har hatt årets årssamtale om kirkelig undervisning og læring i Eidsberg med prost Kjartan og Ingamay. Arbeidet på orgelet i Eidsberg kirke er satt i gang. Ifølge organist Syver Minge har de begynt å sette inn piper som er vasket og renset. De støvsuger, vasker, renser, finjusterer, stemmer, om-intonerer. De skal være ferdige i løpet av mai. Konfirmasjonen med Mortenstua 4. mai i Askim kirke var veldig fin og bra, Ingamay hos oss bidrar der. Det har vært babysang på Edw. Ruud igjen, vellykket arrangement. Jobber med Kime om dagen, og neste nummer av Kime kommer i postkassene i begynnelsen av juni, med klosterhagenfolket på forsiden.

c) Fra fellesrådet: Kommunestyret garanterte for lånet til kontoret, kirkevergen sender lånesøknaden i disse dager. PEAB skal bygge kontoret, og de kommer nok i gang før sommeren.
 d) Fra leder:

* Svar fra S og A Mysens stiftelse: Vi er tildelt 202.500 kroner. Vi søkte om 170.000, så det er en gledelig nyhet. Styret regner med at utdelingen kommer til å ligge på dette nivået fremover.
* Arbeidsgruppa som skulle se på 750.000-potten har hatt møte. Bjørn, Solveig, Guri, Espen, Synnøve hadde møte om hva pengene skal brukes til. En viktig avklaring er gjort: Pengene tilhører Eidsberg menighet, og kan ikke gå inn i regnskapet til fellesrådet. Vi kan ikke ansette noen i full stilling for disse pengene, men det kan eventuelt være mulig med en liten stilling. Vi kan bruke pengene til anskaffelser, betale kontingenter, lisenser osv. Kan være aktuelt med matservering – som middag på knøttekor, mat på babysang. Kanskje noe i tilknytning til KRIK – sponse KRIK-turer eventuelt. Konfirmantene drar på leir, og noen trenger økonomisk støtte til dette. Kanskje det skal opprettes et fond for slik støtte. En annen mulighet er å bruke noe midler på klosterhagen. Det har også vært snakk om åpent hus en ettermiddag eller to en dag i uka, og kursing og andre kulturtiltak. Gruppa skal ha nytt møte 3. juni. Deretter kommer det forslag til menighetsrådet.
* Det var fellesmøte for MR-medlemmer i Båstad i april. Der var det besøk av lederen av Råde menighetsråd. Hun fortalte om hvordan Råde har jobbet med å samle inn midler til en diakonistilling – til inspirasjon for oss i Indre Østfold. Vi hadde også en runde på ny KUL-plan ved Ingamay.

Vedtak: Tas til orientering

**Sak 27/25 Samtale med kirketjenerne – Saken utsettes på grunn av sydom** Rådet hadde på forrige møte samtale med de fleste ansatte i Eidsberg, men det ble ikke noe møte med kirketjenerne på grunn av sykdom. Richard Narvestad har meldt at han vil møte denne gangen.

 *Saken utsettes ytterligere på grunn av sykdom.*

**Sak 21/25 Opprettelse av Eidsberg kirkeakademi**Kirkekomiteen i Mysen ønsker at navnet MMM skal endres til Eidsberg Kirkeakademi og søke om medlemskap i Norske kirkeakademier. For programprofilen betyr ikke dette så mye, men det betyr en tydeliggjøring av hva som er hensikten med disse samlingene, det vil vise tydelig at dette angår hele soknet, og det betyr hjelp til å finne gode temaer og foredragsholdere. Vi får også et lite tilskudd til driften.

 Rent praktisk må det opprettes et eget styre, og vi må ha et separat regnskap.

 Norske kirkeakademier opptar medlemmer på årsmøtet i mars hvert år, så vi har god tid. I denne omgang er det forslag om å opprette Eidsberg kirkeakademi.

 Rådet drøftet saken.

Vedtak: Menighetsrådet vedtar å opprette Eidsberg kirkeakademi og å søke medlemskap i Norske kirkeakademier.Statutter og styresammensetning vedtas på et senere møte.

**Sak 23/25: To saker angående Eidsberg kirkestue.** a) Økning av leieprisene: Det er en stund siden leieprisene ble regulert, og det er på tide å heve dem. Nå koster det 1000 kroner for en helg, og 500 for vask. Forslag: 3.000 kroner for en hel helg. 1500 for en kveld og 1000 kroner for gjentagende leieavtale.

b) Bør kirkestua få nettilgang? Det er en utgift, men ingen utgifter til graving, da kabelen ligger rett utenfor huset.

Vedtak: a) De nye leieprisene for Eidsberg kirkestue er 3.000 kroner for en hel helg. 1500 for en kveld og 1000 kroner for gjentagende leieavtale.

b) Menighetsrådet går inn for at Eidsberg kirkestue får nettilgang, så sant kostnadene er innenfor rimelige grenser.

**Sak 28/25: Endringer i og konkretisering av gudstjenestelista for 2. halvår.** Rådet har tidligere behandlet gudstjenestelista for 2. halvår, men det har kommet forslag om en endring som har vært drøftet i gudstjenesteutvalget. Gudstjenesteutvalget støtter forslaget om å kutte ut gudstjenesten på Langgard – skaperverkets dag – i juni. Begrunnelse: Blant annet at det ikke er så lett tilgjengelig for alle. Det kom forslag til å heller ha en skaperverkets dag-gudstjeneste i Eidsberg kirke, i tilknytning til klosterhagen. Det skal også være en gudstjeneste på søndagsskolehytta i september, en familiegudstjeneste og økumenisk.

Vedtak**:** Menighetsrådet slutter seg til forslaget om å sløyfe gudstjenesten på Langgard.

**Sak 29/25 Søknad om permisjon fra menighetsrådet fra Synnøve Lundeby** I e-post av 09.04.25 søker Synnøve Lundeby om permisjon fra MR inntil videre.

 Vedtak: Synnøve Lundeby innvilges fritak fra å møte i menighetsrådet frem til 31.12.25. 1. vararepresentant innkalles som fast møtende medlem denne perioden. Tore Mysen oppnevnes til ny vararepresentant til fellesrådet i denne perioden.

 **Sak 30/25 To saker vedrørende MMHB**

1. Menighetsrådet har fått spørsmål om vi kan være interessert i å bruke lokalene i andre etasje.
2. Menighetsrådet er bedt om å formulere et brev til potensielle givere som vil være med på å bygge opp et reservefond øremerket større utbedringsarbeider.

Vedtak:

1. MR har ikke noe umiddelbart behov for å bruke lokalene, men anbefaler at husstyret har en kvalifisert gjennomgang av leiligheten og finner ut av hva det vil koste å oppgradere leiligheten til en høyere standard, slik at den kan leies ut.
2. Leder utformer og signerer brevet.

**Sak 31/25: Misjonsprosjektet**Daglige leder presenterte noen ideer fra AUs samtale om saken, og MR ble invitert til å komme med kommentarer og innspill. Vi har ikke noe eget misjonsutvalg. Vi har en regel ofring i kirkene til misjonsprosjektet. I tillegg selges puslespill og noen votter. Det er også noen få krus igjen til salg. Hvordan gjør man dette for å skape blest om misjonsprosjektet Vi har satt oss som mål på 25.000 kroner i året.

**Følgende forslag ble lagt fram:**

* + - Arrangere Kjolesøndag – spisset mot et damefellesskap
		- Holde Bingo-kveld eller quizkveld
		- Klesstativ i våpenhus med salg av brukte klær, vippsplakat til misjonsprosjektet
		- Arrangere en temakveld om Anafora, hvor man forteller om misjonsprosjektet, og ha et utvidet program denne kvelden – begynne med en slik kveld
		- Produsere og selge stettefat av gjenbrukstallerkner
		- Arrangere en konsert-korkveld
		- Holde en Kakefest/Afternoon tea med inngangspenger
		- Arrangere en reise til Egypt – og på den måten skape engasjement rundt prosjektet
		- Ha Anafora som tema på trivselstreff

Vedtak: Menighetsrådet foreslår å arrangere en misjonskveld til høsten med tema Anafora, og som har ulike innslag. AU arbeider videre med saken.

 **Sak 32/25 Eventuelt**

Nytt teppe i Mysen kirke: MR var på befaring i Mysen kirke for å se på prøver fra Ledaal teppeveveri til ny teppeløper i Mysen kirke. Valget falt på alternativ nr 14, et mørkeblått teppe.

**Bjørn Solberg Åshild Moen Arnesen**

Leder Referent/daglig leder